open-index/open-wikipedia-markdown huggingface dataset:
Science

**Science** je vedecký časopis, ktorý vydáva Americká asociácia pre rozvoj vedy. Patrí medzi popredné svetové vedecké časopisy. Časopis sa vydáva v angličtine od roku 1880. Jeho články sú kontrolované spôsobom peer review, čo je pre vedecké časopisy štandardný postup. Znamená to, že každý článok, ktorý je vydaný v časopise musel najprv prejsť recenziou od viacerých odborných recenzentov a autori čánku musia ich výhrady v článku zohľadniť. Vychádza týždenne v tlačenom náklade cca 130 000 kusov a je publikovaný aj online. Odhadovaný počet čitateľov je jeden milión. Impact factor časopisu za rok 2014 bol 33,611.

## Referencie

## Externé odkazy
* Oficiálne webové stránky časopisu Science

## Zdroj

Kategória:Vedecké časopisy
JPEG 2000

**JPEG 2000** je štandard navrhnutý konzorciom Joint Photographic Experts Group, pre grafický formát rastrovej grafiky s kompresiou dát. Pri kompresii sa využíva diskrétna waveletová transformácia (DWT), ktorá ponúka lepšie výsledky oproti staršiemu štandardu JPEG, ktorý používa diskrétnu kosínusovú transformáciu (DCT). JPEG 2000 bol navrhnutý ako nástupca staršieho formátu JPEG (JFIF).

## Porovnanie oproti JPEG (1992)
### Výhody
* Menšia veľkosť súboru (približne o 20%) pri rovnakej kvalite obrazu
* Podpora nestratovej alebo stratovej kompresie
* Pri vyššej kompresii menej vidno artefakty (štvorčeky) vzniknuté delením obrázku na 8 x 8 pixelov
* Obrázok je možné rozdeliť na segmenty (dlaždice), ktoré sa môžu komprimovať v rozdielnej kvalite (ROI - Region of interest)
* Max. 256 farebných kanálov, je možné do jedného obrázka vložiť viacero farebných profilov (RGB, CMYK, ICC) 
* Výrez sa dá zväčšiť bez nutnosti dekódovať celý obrázok
* Podpora veľkých obrázkov (väčšie než 64Ki x 64Ki pixelov)
* Orezanie, zrkadlové prevrátenie, otáčanie (v násobkoch 90 stupňov) sa dá vykonať bez kompletnej dekompresie obrázka, tieto údaje stačí len uložiť do hlavičky a vykonávať až pri dekódovaní obrázka
* Metadáta je možné vložiť v XML formáte, podpora XMP

### Nevýhody
* JPEG konzorcium *nevylučuje možné patentové nároky* tretích strán 
* Všetky rozšírenia JPEG 2000, okrem priameho spracovania obrazu, *nemajú* voľnú licenciu. (to sú napr. formáty metadát)
* vyššie nároky na pamäť a výpočtový výkon
* kvalita je podstatne závislá na implementácii
* slabá podpora v prehliadačoch Mozilla Firefox, Opera

## Ukážka
;JPEG vo vysokom rozlíšení, nízka kompresia:
center|320px

;Vľavo je zväčšený výrez z originálu, v strede JPEG, vpravo JPEG 2000 vysoká kompresia:
center|650px

## Referencie

## Externé odkazy
*Oficiálne stránky JPEG konzorcia
*"MIME Type" registrácie pre JPEG 2000 (ISO/IEC 15444)

Kategória:Kompresné algoritmy
Kategória:Grafické súborové formáty
Správna rada (vysoká škola)

**Správna rada** je najvyšším riadiacim a rozhodujúcim orgánom súkromnej vysokej školy. Jej pôsobnosť ustanovuje štatút súkromnej VŠ. Štatutárnym orgánom súkromnej vysokej školy je predseda Správnej rady.

Akademický senát súkromnej VŠ navrhuje Správnej rade kandidátov na rektora VŠ a podáva jej návrh na odvolanie rektora z funkcie. Správna rada do 15 dní návrh kandidáta na rektora potvrdí a predloží ho ministrovi, alebo návrh zamietne.

Správnej rade zodpovedá rektor súkromnej VŠ vo veciach určených Štatútom súkromnej VŠ.

Kategória:Vysoké školy
Leókédes

**Leókédes** (iné názvy: **Leókédés, Lakédes, Lakédés**; , ) bol kráľ (tyran) Argu, ktorý vládol v šiestom storočí pred Kr.(možno mýtický) 

Leókédes bol synom a nástupcom argejského kráľa Feidóna.O vláde Leókéda nám antickí autori nezanechali žiadne správy, len historik Herodotos uvádza, že bol jedným z nápadníkov Agaristy, dcéry sikyónskeho vládcu Kleisthena.  

Po smrti Leókéda nastúpil na trón Argu jeho syn Meltas, ktorý bol neskôr zosadený svojim ľudom a zbavený tak kráľovského majestátu. 

## Referencie

* Zoznam kráľov Argu 

## Pozri aj
* Zoznam kráľov Argu

Kategória:Staroveké Grécko
Kategória:Postavy gréckej mytológie
Agaristé

**Agaristé** () môže byť:
* v starovekom Grécku dcéra Aténčana Hippokrata, matka Perikla, pozri Agaristé (matka Perikla)
* v starovekom Grécku dcéra sikyónskeho vládcu Kleisthena, pozri Agaristé (Sikyón)
Majstrovstvá sveta v hádzanej mužov 1990

**Majstrovstvá sveta v hádzanej mužov 1990** boli v poradí 12. Majstrovstvá sveta v hádzanej mužov, ktoré organizuje Medzinárodná hádzanárska federácia (IHF). Konali sa v siedmich česko-slovenských mestách: Praha, Ostrava, Plzeň, Zlín, Bratislava, Prešov a Žilina, v dňoch od 28. februára10. marca 1990, za účasti 16 tímov. Česko-Slovensko organizovalo mužské MS druhýkrát, predtým to bolo v roku 1964. Víťazom sa tretíkrát v histórii stalo .

## Kvalifikácia

## Výsledky
### Základné skupiny

#### Skupina A
Plzeň

#### Skupina B
Prešov

#### Skupina C
Zlín

#### Skupina D
Žilina

----

#### Skupina o 13.16. miesto
Zlín

### Semifinálové skupiny

#### Skupina 1
Ostrava

#### Skupina 2
Bratislava

### Play-off
#### Stretnutie o 3. miesto

#### Finále

## Konečné poradie

## Zdroj
* MS 1990 na oficiálnej stránke IHF 
* MS 1990 na archívnej stránke todor66.com 

Kategória:Hádzaná v 1990
Kategória:Majstrovstvá sveta v hádzanej mužov
Hádzaná
Kategória:Šport v Česko-Slovensku v 1990
Ngalčina

**Ngalčina** alebo **ngala** môže byť:
*bangala
*lingalčina

**Ngala** môže byť aj jazyk v Papui-Novej Guinei, pozri ngala (Papua-Nová Guinea)
Kleisthenes

**Kleisthenes** alebo **Kleisthenés** () môže byť:
* staroveký aténsky štátnik a zákonodarca, pozri Kleisthenes (Atény) 
* staroveký tyran (vládca) Sikyónu, pozri Kleisthenes (Sikyón)
Suda (encyklopedický slovník)

thumb|Prvá strana jednej z raných tlačených verzií Sudy.
**Suda** () je rozsiahly byzantský lexikón z 10. storočia. Vznikol v druhej polovici 10. storočia, pravdepodobne okolo roku 1000, teda počas vlády Basilea II., prípadne sa iba uvádza „krátko po Konštantínových (pozn. Konštantín VII.) časoch“.

## Názov
Historici viedli dlhé spory o význame názvu. Slovo „suda“ znamená priekopa/jama alebo palisáda či voľnejšie bašta. Alegorický význam je „pevná stavba“ alebo „rozsiahla, dobre usporiadaná a užitočná stavebná konštrukcia“.

Etymológia asi vychádza z výrazov ohradenie/oplotenie prípadne priekopa. Iné vysvetlenie je skratka z gréckeho výrazu „Synagógé Onomastikés (h) Ylés Di’ Alfabétú“ alebo „SO(h)Y Diaforón Andrón“, v preklade „Súhrn slovníkového materiálu v abecednom poriadku“ a „Súhrn slovníkového materiálu rozličných mužov“.

Už od 12. storočia sa však tradoval pod nesprávnym názvom „Suidas“, čo malo byť meno autora, tak interpretoval názov napríklad Eustatios zo Solúna.

## Obsah
Suda vysvetľuje obťažné gramatické tvary, zriedkavé výrazy, príslovia, ďalej obsahuje informácie o osobách, miestach (najčastejšie antických a biblických), inštitúciach a pojmoch ako kozmos, údaje zo stredoveku sú zriedkavé. Jednotlivé heslá nie sú usporiadané podľa ich poradia v abecede, ale podľa toho ako sa vyslovujú.

Tvorcovia čerpali nie z primárnych prameňov, ide o kompiláciu starších slovníkov a encyklopédii, niekedy čerpali z antických či byzantských historikov, nie však z originálnych diel, ale z excerptov.

## Význam
Suda bol vo svojej dobe populárny zdroj. Pre dnešnú dobu má svoj význam v tom, že obsahuje informácie o dielach (a aj citácie z nich), ktoré sú často stratené.

Predstavuje pohľad na Byzantíncov, ich svet a časy ich vlastnými očami.

## Ukážka
Heslo o Gregorovi Naziánskom:

Heslo o Avaroch:

## Poznámky


## Referencie

## Externé odkazy
* Suda On Line: Byzantine Lexicography

Kategória:Byzantská literatúra
Kategória:Encyklopédie
Peter Gade

**Peter Høeg Gade** (* 14. december 1976, Aalborg, Dánsko) je bývalý dánsky bedmintonista hrajúci pravou rukou.

V rokoch 19982001 a krátko roku 2006 bol svetovým hráčom č. 1. Roku 1999 vyhral prestížny *All England Open Badminton Championships*, najstarší bedmintonový turnaj s podobnou pozíciou, akú má Wimbledon v tenise. Celkom vyhral 22 turnajov svetovej série. Päťkrát sa stal majstrom Európy v mužskom singli (1998, 2000, 2004, 2006, 2010), na majstrovstvách sveta dosiahol v rovnakej kategórii na striebro (2001) a štyrikrát na bronz (1999, 2005, 2010, 2011). Zúčastnil sa štyroch olympijských hier (2000, 2004, 2008, 2012), ale ani raz neuspel. Kariéru ukončil v roku 2012. Roku 2015 sa stal hlavným trénerom francúzskej bedmintonovej reprezentácie. Jeho manželkou je dánska hádzanárka Camilla Høegová, ktorej priezvisko pridal k svojmu.

## Úspechy
BWF - hráč roka 1998

## Iné projekty

## Externé odkazy
* Oficiálna stránka 

Kategória:Dánski športovci
Kategória:Dánski olympionici
Kategória:Osobnosti z Aalborgu
Kategória:Bedminton na Letných olympijských hrách 2012
Majstrovstvá sveta v hádzanej mužov 1993

**Majstrovstvá sveta v hádzanej mužov 1993** boli v poradí 13. Majstrovstvá sveta v hádzanej mužov, ktoré organizuje Medzinárodná hádzanárska federácia (IHF). Konali sa v siedmich švédskych mestách: Eskilstuna, Göteborg, Halmstad, Karlstad, Malmö, Štokholm a Umeå, v dňoch od 10.20. marca 1993, za účasti 16 tímov. Švédsko organizovalo mužské MS tretíkrát, predtým to bolo v rokoch 1954 a 1967. Víťazom sa stalo .

## Kvalifikácia

Pozn.: Družstvá Česko-Slovenska a Sovietskeho zväzu nahradili Česko a Rusko. USA nahradilo Brazíliu, ktorá sa po odstúpení Kuby kvalifikovala na LOH 1992.

## Výsledky
### Základné skupiny

#### Skupina A
Umeå

#### Skupina B
Karlstad

#### Skupina C
Göteborg

#### Skupina D
Malmö

----

#### Skupina o 13.16. miesto
Eskilstuna

### Semifinálové skupiny

#### Skupina 1
Halmstad

#### Skupina 2
Štokholm

### Play-off
#### Stretnutie o 3. miesto

#### Finále

## Konečné poradie

## Zdroj
* MS 1993 na oficiálnej stránke IHF 
* MS 1993 na archívnej stránke todor66.com 

Kategória:Hádzaná v 1993
Kategória:Majstrovstvá sveta v hádzanej mužov
Hádzaná
Kategória:1993 vo Švédsku
ArXiv

**arXiv** (vyslovuje sa „archiv”, ako by „X” predstavovalo grécke písmeno chí – Χ) je elektronický archív preprintov vedeckých prác z oblasti matematiky, fyziky, informatiky a biológie, ktorý je volne dostupný na internete. V niektorých oblastiach matematiky a fyziky sú takmer všetky práce umiestnené na arXive. V roku 2012 do tohto archívu pribudlo každý mesiac približne sedem tisíc nových prác.

## História
ArXiv vytvoril v roku 1991 Paul Ginsparg a začal jeho prevádzku ako archív preprintov z fyziky, neskôr bola zahrnutá astronómia, matematika, informatika, nelineárna veda, biológie a aj štatistika. Čoskoro sa ukázalo, že medzi jeho používateľmi je dopyt po tom, aby tieto preprinty boli dostupné po dlhú dobu. K označeniu týchto článkov sa začal používať termín e-print.

Pôvodne bol známy ako **LANL preprint archive** a bol prevádzkovaný národným laboratóriom Los Alamos, v súčasnosti je hosťovaný na Cornell University.

Pôvodne bol dostupný pod adresou *xxx.lanl.gov*, ktorá bola v roku 1999 zmenená na *[http://www.arxiv.org arXiv.org]*.

## Referencie

## Pozri aj
* Vedecké časopisy

## Externé odkazy
* ArXiv.org
* Sem. práce

## Zdroj

Kategória:Katalógy
Kategória:Digitálne knižnice
Kategória:Veda
Krehká identita

***Krehká identita*** je slovensko-český dokumentárny film autorky Zuzany Piussi. Podľa oficiálnej správy distribútora film „ponúka zamyslenie sa nad národnou identitou a ukazuje súčasných „pseudonárodných" buditeľov inak, ako ich poznáme z médií“. Pri počiatku filmu stála udalosť v Bytči, kde občania bránili tabuľu na dome Jozefa Tisa. Podľa Miloša Krekoviča ide film, na rozdiel od iných, do súkromia svojich nacionalistických aktérov.

*Krehká identita* bola produkovaná slovenskou spoločnosťou Ultrafilm v koprodukcii s českou Produkce Radim Procházka.
Na podporu filmu dostala Piussi grant 15 tisíc € od Audiovizuálneho fondu a približne rovnakú sumu od českého koproducenta. Distribúciu však už fond nepodporil. Práca na filme trvala Piussi dva a pol roka.

Medzinárodnú premiéru mal na Medzinárodnom festivale dokumentárnych filmov v Jihlave 25. októbra 2012. Slovenská premiéra sa uskutočnila 9. januára v bratislavskom kine Lumiére. V kinách ho uvádza Asociácia slovenských filmových klubov (ASFK) od 10. januára 2013.

Film *Krehká identita* získal *Cenu Jedného sveta* v sekcii *Slovenský dokumentárny film 2012* 13. filmového festivalu dokumentárnych filmov Jeden svet.

## Referencie

Kategória:Filmy z 2012
Kategória:Slovenské dokumentárne filmy
Kategória:Filmy režírované Zuzanou Piussi
Kategória:Filmy podľa názvu
Meltas

**Meltas** (, ) bol kráľ (tyran) Argu, ktorý vládol na rozhraní šiesteho a piateho storočia pred Kr.(možno mýtický)

Meltas bol synom a nástupcom argejského kráľa Leókéda. Staroveký historik Herodotos uvádza, že jeho otec bol jedným z nápadníkov Agaristy, dcéry sikyónskeho vládcu Kleisthena. O vláde argejského kráľa Melta antické záznamy mlčia, iba Pausanias zaznamenal, že Meltas desiaty panovník Sikyónu od jeho predka Medóna bol zbavený trónu svojim ľudom.

## Referencie

* Zoznam kráľov Argu 

## Pozri aj
* Zoznam kráľov Argu

Kategória:Staroveké Grécko
Kategória:Postavy gréckej mytológie
Adenóm

**Adenóm** je nezhubný (benígny) nádor pôvodom z buniek žľazového epitelu. Môže sa vyskytnúť všade tak, kde tento epitel, najčastejšie je to hrubé črevo, adenohypofýza, pečeň a ďalšie. Niektoré adenómy sa považujú za prekancerózu, typicky napr. adenómy hrubého čreva. Ich liečba, ak je potrebná, je zväčša chirurgická.

## Pozri aj
* Adenokarcinóm
* Adenóm hypofýzy

## Zdroj
* 

Kategória:Nádory
Imset

**Imset** (iné názvy: **Imsety**, **Amset**, **Mesti**, **Mesta**) bola staroegyptská pohrebná bohyňa, jedena z tzv. štyroch Horových synov. Bola bohyňou spojenou s jednou zo svetových strán – juhom, s južným vetrom, ako aj s ochranou tela zosnulého – jeho pečene vybratej pri balzamovaní a uloženej do kanopy s uzáverom v podobe hlavy Imset. Zobrazovaná bola vždy v ľudskej podobe.

## Iné projekty

## Zdroj

Kategória:Egyptské bohyne
Kategória:Staroegyptská mytológia
Kategória:Bohyne smrti
Antikrist

**Antikrist** je v kresťanskej teológii Kristov protivník, ktorý má prísť na zem pred koncom sveta. So Satanovou pomocou má konať zázraky, ale Ježiš ho pri svojom druhom príchode zničí.

V Biblii sa termín antikrist nachádza iba v 1 Jn 2,18-22; 1 Jn 4,3 a 2 Jn 7. Táto istá realita je však aj v rozličných apokalyptických statiach Nového zákona (Mk 13,14; 2 Sol 2,3-12; Zjv 13,3-18), v Starom zákone sú náznaky pomerne nezreteľné, ale pôsobivé. 

Jedna z možných interpretácii Antikrista sú všetky ľudské dejinné sily, ktoré smerujú proti Bohu.

Predstavy o Antikristovi sa v dejinách menili. Pod vplyvom prenasledovania počas Rímskej ríše, bola ríša chápaná ako Antikrist. V učení cirkevných otcov sa Antikrist vyskytuje často, konkrétne v dielach autorov ako sú Tertulián, Commodianus, Irenej z Lyonu (podľa neho bude Antikrist pochádzať zo židovského kmeňa Dan) či Hippolytos Rímsky. V ranom stredoveku sú dejiny chápané ako stále trvajúci zápas medzi Kristom a antikristom (napr. Rupert z Deutzu, Gerhoch z Reichersbergu). Veľký vplyv mala vo vrcholnom stredoveku filozofia a teológia dejín Joachima z Fiore, ktorý časovo dejinne vykladal apokalyptické obrazy. Neskorý stredovek priniesol polemiky Jána Viklefa a Jana Husa, Martin Luther v rokoch 1518-1522 označoval pápežstvo ako Antikrista. Philipp Melanchthon považoval pápežskú ríšu za znamenie Antikrista. Od osvietenstva predstava Antikrista stráca na význame.

## Poznámky


## Zdroje

## Ďalšia literatúra
* 
* 

## Iné projekty

Kategória:Kresťanské pojmy
Mesti

**Mesti** môže byť:
*Imset
*sídlo:
**Mesti (Grécko)
**Mesti (Rusko)
**iný názov sídla Arındık
*kmeňové územie v Maroku
Mesta

**Mesta** môže byť:
*Imset
*sídlo:
**Mesta (Grécko)
**Mesta (Bulharsko)
**Mesta (Bangladéš)
**vo Švédsku:
***Mesta (Dalarna)
***Mesta (Södermanland)
*bulharský názov rieky majúcej grécky názov Nestos Potamos
Majstrovstvá sveta v hádzanej mužov 1995

**Majstrovstvá sveta v hádzanej mužov 1995** boli v poradí 14. Majstrovstvá sveta v hádzanej mužov, ktoré organizuje Medzinárodná hádzanárska federácia (IHF). Konali sa v štyroch islandských mestách: Akureyri, Hafnarfjörður, Kópavogur a Reykjavík, v dňoch od 7.21. mája 1995, za účasti prvýkrát až 24 tímov. Nováčikmi turnaja boli , , Maroko a . Víťazom sa stalo prvýkrát .

## Kvalifikácia

## Výsledky
### Základné skupiny

#### Skupina A
Reykjavík

#### Skupina B
Hafnarfjörður

#### Skupina C
Kópavogur

#### Skupina D
Akureyri

### Play-off
#### Osemfinále

#### Štvrťfinále

#### Semifinále

#### Stretnutie o 3. miesto

#### Finále

## Konečné poradie

## Zdroj
* MS 1995 na oficiálnej stránke IHF 
* MS 1995 na archívnej stránke todor66.com 

Kategória:Hádzaná v 1995
Kategória:Majstrovstvá sveta v hádzanej mužov
Hádzaná
Kategória:1995 na Islande
Kategória:Šport v Reykjavíku
Ibn ar-Ráwandí

**Ibn ar-Ráwandí** (, celým menom  * 827 – † 911) bol perzský kritik islamu ako aj náboženstva vo všeobecnosti.

Hoci sa jeho diela nezachovali, jeho názory sa dajú rekonštruovať prostredníctvom kníh jeho kritikov a oponentov, ktorí v nich reagovali na jeho názory. Najviac fragmentov (v komentároch kritikov) sa zachovalo z jeho diela *Smaragdová kniha* ().

## Zdroj

Kategória:Narodenia v 827
Kategória:Úmrtia v 911
Kategória:Perzské osobnosti
Lymfadenopatia

**Lymfadenopatia** alebo **adenopatia** je bližšie neurčené ochorenie lymfatických uzlín, resp. lymfatického tkaniva. Prejavuje sa predovšetkým ich zväčšením a často bolestivosťou. Príčinou býva najčastejšie zápal, menej často autoimunitné alebo nádorové postihnutie.

## Zdroj
* 

Kategória:Imunológia
Kategória:Interné lekárstvo
Epópeus

**Epópeus** (, ) môže byť v gréckej mytológii:
*syn Alólea, sikyónsky kráľ, pozri Epópeus (Sikyón)
*kráľ na ostrove Lesbos, pozri Epópeus (Lesbos)
Epópeus (Sikyón)

**Epópeus** (, ) je v gréckej mytológii syn Alólea, syna boha Hélia(podľa inej verzie syn boha Poseidóna a Kanaky), nástupca sikyónskeho kráľa Koraka.

Staroveký autor Hieronym zaznamenal, že Epópeus, nástupca sikyónskeho kráľa Koraka nastúpil na trón v Sikyóne okolo roku 1425 pred Kr. a vládol do roku 1390 pred Kr. 

Sikyónsky kráľ Korax zomrel bez potomstva a práve v tej dobe prišiel z Tesálie Epópeus, ktorý uniesol z Téb krásnu Antiopu, dcéru Nyktea a zmocnil sa v Sikyóne kráľovskej koruny. Podľa iného antického príbehu Antiopé ušla z Téb do Sikyónu v obave pred hnevom svojho otca, tébskeho kráľa Nyktea, potom ako oťarchavela s bohom Diom.  Jej otec Nykteus sa s tým nevedel zmieriť a keď umieral zaviazal svojho brata Lyka prísahou, aby nenechal Antiopu bez trestu. Lykos následne usporiadal vojenskú výpravu proti Sikyónu, kde kráľa Epópea zabil a Antiopu zajal. Počas spiatočnej cesty potom Antiopé v boiótskej Eleutherii porodila dvojčatá, chlapcov Amfióna a Zétha, neskorších tébskych kráľov.

Podľa antického autora Pausania Epópeus v tejto bitke zvíťazil a ešte ťažko zranený stihol prikázať, aby na počesť víťazstva postavili bohyni Aténe v Sikyóne chrám a následne na zranenia zomrel. Jeho následníkom sa potom stal Lamedón, mladší syn Koróna.
  
## Referencie

## Pozri aj
* Zoznam kráľov Sikyónu
* Zoznam vládcov Korintu

Kategória:Postavy gréckej mytológie
Kategória:Vládcovia Korintu
Kategória:Vládcovia Sikyónu
Carmen

**Carmen** môže byť:
* prvé meno, pozri Carmen (prvé meno)
* román Prospera Mériméea, pozri Carmen (román)
* opera G. Bizeta na motívy tohto románu, pozri Carmen (opera)
* muzikál na motívy tejto opery, pozri Carmen (muzikál)
* viacero filmov
* hudobná skupina, pozri Carmen (skupina)
* viacero geografických lokalít
* priezvisko, pozri Carmen (priezvisko):
**Eric Carmen (* 1949)
**Jeanne Carmen (1930 – 2007)
**Julie Carmen (* 1954)
**Loene Carmen (* 1970)
**Phil Carmen (* 1953)

## Pozri aj
* carmen figuratum
Adenosarkóm

[thumb|[Wilmsov nádor – histologický preparát farbený hematoxylín-eozínom]]
**Adenosarkóm** je zhubný nádor pôvodom z buniek žľazového epitelu a spojivového tkaniva. Typickým príkladom je tzv. Wilmsov nádor obličky u malých detí. Všeobecne je liečba totožná s liečbou ostatných zhubných nádorov – predovšetkým chirurgia, rádio- a chemoterapia.

## Zdroj
* 

Kategória:Zhubné nádory
Zeds Dead

**Zeds Dead** je kanadská elektronická hudobná dvojica z Toronta. Jej členmi sú Dylan Mamid (DC) a Zach Rapp-Rovan (Hooks). Spoločne tvoria hudbu od roku 2004, a v začiatkoch mali názov **Mass Productions**. Meno "Zeds Dead" pochádza z filmu *[[Pulp Fiction: Historky z podsvetia|Pulp Fiction]]*.

Dvojica tvorí vo viacerých žánroch ako electro house, hip-hop, drum and bass a glitch, ktoré začleňujú do svojho dubstepového základu.

## Diskografia
### Albumy/EP

## Referencie

## Zdroj

Kategória:Kanadské elektronické hudobné skupiny
Kategória:Dubstepoví hudobníci
Kategória:Hudobné skupiny z 2009
Historiometria

[thumb|right|[Francis Galton, jeden z priekopníkov historiometrie]]
**Historiometria** skúma kreativitu, jej príčiny a kontexty v dejinách kultúry a v biografiách géniov, s využitím štatistických metód. Ústrednou témou historiometrie sú vývoj talentu a individuálne aj spoločenské predpoklady tvorivosti. 

## Vznik
Prvá historiometrická štúdia bola práca belgického matematika Adolpha Queteleta o vzťahu medzi vekom a tvorivými výkonmi veľkých anglických a francúzskych dramatikov. Skutočnú popularitu odboru však zaistil Francis Galton svojou štúdiou o dedičnosti geniality z roku 1869. Začiatkom 20. storočia ju rozvíjal Frederick Adam Woods, ktorý zaviedol aj termín historiometria.

## Súčasný výskum
Poprednými súčasnými historiometrikmi sú Dean Keith Simonton a Charles Murray. Simonton definuje historiometriu ako kvantitatívnu metódu štatistickej analýzy retrospektívnych dát. Historiometria hľadá transhistoricky invariantné zákonitosti tvorivosti a vodcovstva, ktoré sú platné naprieč rôznymi epochami a kultúrami. Simonton sformuloval desať takýchto zákonitostí, ktoré vyplynuli z dejinných dát.

Murray v knihe *[[Human Accomplishment]]* skúmal 4000 najväčších svetových osobností vied, umení a filozofie v uplynulých 3000 rokoch. Zoradil ich podľa množstva pozornosti, ktorá im je venovaná v prameňoch (napríklad najcitovanejším biológom je Charles Darwin, matematikom Leonhard Euler, výtvarníkom Michelangelo, filozofom Aristoteles, fyzikmi Isaac Newton a Albert Einstein, hudobníkmi Mozart a Beethoven). Murray analyzoval typ spoločnosti, ktorá je pre tvorivosť priaznivá.

## Referencie

## Pozri aj
* Catharine Cox Miles
* Kliometria
* Psychometrika

## Externé odkazy
* History and Mathematics 

Kategória:Historické teórie
Kategória:Štatistika
Kategória:Psychometria
The Velvet Underground & Nico

***The Velvet Underground & Nico*** je debutový štúdiový album americkej rockovej skupiny The Velvet Underground. Album vyšiel v marci 1967 vo vydavateľstve Verve Records. Jeho producentom bol Andy Warhol. Album dosiahol 171. miesto v americkom rebríčku.

## Skladby
#„Sunday Morning“ – 2:54
#„I'm Waiting for the Man“ – 4:39
#„Femme Fatale“ – 2:38
#„Venus in Furs“ – 5:12
#„Run Run Run“ – 4:22
#„All Tomorrow's Parties“ – 6:00
#„Heroin“ – 7:12
#„There She Goes Again“ – 2:41
#„I'll Be Your Mirror“ – 2:14
#„The Black Angel's Death Song“ – 3:11
#„European Son“ – 7:46

## Tvorcovia
*Lou Reed – spev, gitara
*John Cale – viola, klavír, čelesta, basgitara, vokály
*Sterling Morrison – gitara, basgitara, vokály
*Maureen Tucker – bicie, perkusie
*Nico – spev, vokály

## Referencie

Kategória:Hudobné albumy z 1967
Kategória:Albumy The Velvet Underground
Kategória:Debutové albumy
Rakúska sociálna služba

**Rakúska sociálna služba** je dvanásťmesáčna alternatíva k povinnej vojenskej službe.

## Všeobecné
Rakúska sociálna služba je súčasť neziskovej organizácie Rakúska zahraničná služba, ktorá bola založená Andreasom Maislingerom a Andreasom Hörtnaglom v roku 1998. Služba môže byt vykonávaná v zariadeniach pre spomienku na holokaust, v sociálnej alebo mierovej oblasti. Sociálny pracovník pracuje pre organizácie, ktoré slúžia hospodárskemu a sociálnemu rozvoju štátu v rôznych štátoch na svete.

Organizácia má na vykonávanie služby k dispozícii 69 miest v 32 rôznych krajinách, čím je najväčšou zahraničnou službou Rakúska. Partnerské organizácie sú umiestené v 22 rôznych štátoch na 4 kontinentoch a majú rôzne úlohy a ciele. Tieto úlohy siahajú od práce s deťmi na ulici, účasti na projektoch zásobovania vodou, školského vzdelávania, až po starostlivosť o migrantov. 

## Externé odkazy
* Oficiálna stránka neziskovej organizácie Rakúska zahraničná služba  

Kategória:Organizácie založené v 1998
Kategória:Humanitárne organizácie
Korónos

**Korónos** (, ) môže byť v gréckej mytológii:
*syn Kainea, kráľ Lapithov, pozri Korónos (syn Kainea)
*syn Thersandra, pozri Korónos (syn Thersandra)
*syn boha Apolóna a Chrysorthy, pozri Korónos (syn Apolóna)
Fluorid

**Fluoridy** sú binárne zlúčeniny fluóru s inými prvkami, v ktorých je fluor v podobe aniónu F−.
Vznikajú reakciou:
Kovu s fluórom:
:Ca + F2 → CaF2

Kovu s kyselinou fluorovodíkovou:
:Ca + 2 HF → H2 + CaF2

Hydroxidu s kyselinou:
:Ca(OH)2 + HF → H2O + CaF2

## Vlastnosti
Rozpustné fluoridy sú jedovaté, zasahujú do metabolizmu vápnika v organizme, do tkanivového dýchania a iných funkcií. Pri chronickej otrave fluoridom sa objavujú neurologické príznaky (zmätenosť, poškodenie zrakového nervu) a zmeny na kostiach a zuboch.

## Fluoridy nekovov
Fluoridy nekovov sú väčšinou prchavé, kovalentné zlúčeniny.

## Fluoridy kovov
Fluoridy kovov v nižších oxidačných stavoch sú väčšinou pevné látky iónového typu.

Kategória:Anióny
Kategória:Zlúčeniny fluóru
Karagén

**Karagén** látka príbuzná agaru zo skupiny fytokoloidov, nemá schopnosť tvoriť pevný gél. Získava sa zo skupiny červených rias označovanej ako karagenofyty, najčastejšie z napúchavky kučeravej. Používa sa na zahustenie a stabilizáciu potravinových výrobkov (krémy, šľahačka, zmrzlina), ako emulgátor vo farmaceutickom, textilnom a kožiarskom priemysle. 

E číslo Karagénu je **E407**.

## Referencie

Kategória:Potravinárske aditíva
407
Ázijské židovstvo

**Ázijské židovstvo** alebo **[[Židia|Židovské]] komunity v [[Ázia|Ázii]]** prechádzajú v súčasnosti vyľudňovacím procesom. Medzi hlavné a celosvetovo významné komunity patria Židia v Izraeli. V minulosti bola významná komunita v Sovietskom zväze a aj dnes existujú v postsovietskych krajinách nemalé židovské komunity. Mimo krajín bývalého ZSSR stojí za zmienku židovská komunita v Indii.

## Prehľad židovských komunít v ázijských krajinách

*Zdroj dát: [http://www.ajcarchives.org/AJC_DATA/Files/2005_4_WJP.pdf American Jewish Committee Archives]  (rok 2005), [http://www.cbs.gov.il/www/publications/isr_in_n07e.pdf Izraelský centrálny štatistický úrad - Izrael v číslach] (rok 2007),<br /> [http://www.state.gov/g/drl/rls/irf/2007/ Ministerstvo zahraničia USA - Správa o medzinárodnej náboženskej slobode] (rok 2007)<br />,[http://www.ncsj.org NCSJ: Advocates on Behalf of Jews in Russia, Ukraine, the Baltic States & Eurasia], [http://www.bh.org.il/Communities/index.aspx Beth Hatefutsoth]*
a CIA - World Factbook, 2007 
b uvádzané v promile (počet Židov na 1000 obyvateľov)

Uvedené dáta sú približné a líšia sa v závislosti na jednotlivých prieskumoch. Na týchto stránkach sú k nájdeniu demografické populačné tabuľky týkajúce sa židovskej populácie:
* American Jewish Committee Archives  (r. 2005) - po anglicky
* The Virtual Jewish Library - Židovská populácia sveta (r. 2005) - po anglicky
* Židovské populačné taubuľky (r. 2002) - po anglicky
* jewish-issues.com  (po anglicky)
* Operácia exodus (po anglicky)

## Pozri aj
* Židovská populácia
* Vývoj židovskej populácie

## Bibliografia
* Barnavi, E. a kolektiv. *Atlas univerzálních dějin židovského národa.* Nakladatelství Victoria Publishing, Praha, 1995, 299 str. ISBN 80-7187-013-7
* De Lange, N. *Svět Židů*. Knižní klub, Praha, 1996. 240 s. ISBN 80-7176-325-X


Kategória:Židovské komunity
Katanga (štát)

**Katanga** bol separatistický štát v strednej Afrike v dnešnej Konžskej demokratickej republike. Moïse Tshombe vyhlásil nezávislosť 11. júla 1960 a stal sa prezidentom. Štát zanikol 15. januára 1963, keď Konžská armáda s pomocou jednotky OSN dobyla Élisabethville, jeho hlavné mesto, a územie štátu sa stalo opäť konžskou provinciou.

## Zdroj
* 

Kategória:Dejiny Konžskej demokratickej republiky
Kategória:Zaniknuté štáty
Lamedón

**Lamedón** (, ) je v gréckej mytológii mladší syn Koróna, syna boha Apolóna, nástupca sikyónskeho kráľa Epópea. 

Keď jeho starší brat Korax zomrel bez potomstva, kráľovstva sa zmocnil Epópeus, ktorý prišiel z Tesálie. Do Sikyónu však onedlho zo strachu pred hnevom svojho otca ušla z Téb krásna Antiopé, dcéra tébskeho kráľa Nyktea, potom ako oťarchavela s bohom Diom.  Jej otec Nykteus sa s tým nevedel zmieriť ani keď umieral po ťažkej chorobe a zaviazal preto svojho brata Lyka prísahou, aby nenechal Antiopu bez trestu. Lykos následne usporiadal proti Sikyónu vojenskú výpravu a po krvavej bitke kráľa Epópea zabil a Antiopu zajal. Keďže Epópeus nemal potomka, kráľom Sikyónu sa stal Lamedón.

Lamedón sa potom oženil s Fénou, dcérou Aténčana Klytia a mali spolu dcéru Zeuxippu. Neskôr, keď bol Lamedón vo vojnovom stave s bratmi Archodrom a Architelom, synmi Achaia, prišiel mu na pomoc z Atiky Sikyón. Z vďaky mu potom Lamedón dal svoju dcéru Zeuxippu za manželku a vyhlásil ho za svojho nástupcu. Keď sa tento muž následne stal kráľom, jeho krajinu menom *Aigialea*, pomenovali po ňom Sikyón.

## Referencie

## Pozri aj
* Zoznam kráľov Sikyónu

Kategória:Postavy gréckej mytológie
Kategória:Vládcovia Sikyónu
Majstrovstvá sveta v hádzanej mužov 1997

**Majstrovstvá sveta v hádzanej mužov 1997** boli v poradí 15. Majstrovstvá sveta v hádzanej mužov, ktoré organizuje Medzinárodná hádzanárska federácia (IHF). Konali sa v troch japonských mestách: Kumamoto, Yamaga a Yatsuhiro, v dňoch od 17. mája1. júna 1997, za účasti 24 tímov. Mužské MS sa tak prvýkrát konali na ázijskom kontinente. Nováčikmi turnaja boli , , ,  a . Víťazom sa stalo druhýkrát .

## Kvalifikácia

## Výsledky
### Základné skupiny

#### Skupina A
Kumamoto

#### Skupina B
Kumamoto

#### Skupina C
Yamaga

#### Skupina D
Yatsuhiro

### Play-off
#### Osemfinále

#### Štvrťfinále

#### Semifinále

#### Stretnutie o 3. miesto

#### Finále

## Konečné poradie

## Zdroj
* MS 1997 na oficiálnej stránke IHF 
* MS 1997 na archívnej stránke todor66.com 

Kategória:Hádzaná v 1997
Kategória:Majstrovstvá sveta v hádzanej mužov
Hádzaná
Big Brother Awards

**Big Brother Awards** (doslova *Ceny Veľkého brata*) je súťaž, v ktorej sú vybrané "vládne a súkromné organizácie ... ktoré najviac ohrozujú súkromie".
Súťaž je nazvaná po postave Veľkého brata z románu Georga Orwella *[[1984 (román)|1984]]*. Je udeľovaná úradom, firmám, organizáciám a osobám, ktorých činnosť výrazne a trvalo ohrozovala alebo porušovala súkromie alebo poskytla osobné údaje tretím stranám. Účelom súťaže je pritiahnuť pozornosť verejnosti k otázkam ochrany súkromia a súvisiacim trendom v spoločnosti, najmä v oblasti ochrany dát.

Súťaž prebieha vo viacerých krajinách (napr. Spojené štáty, Spojené kráľovstvo, Taliansko, Nemecko, Rakúsko, Česko).

## Zdroj


File:BigBrotherAwards2008.jpg|Big Brother Award 2008 (Germany)
File:PD8513.jpg|Big Brother Awards 2008 (Austria)
File:Rop Gonggrijp March 2011.jpg|Big Brother Awards 2010 (Netherlands)
File:Big Brother Awards 2013 24.jpg|Big Brother Awards 2013 (France)


## Externé odkazy
* Big Brother Awards

Kategória:Anticeny
Zeuxippé

**Zeuxippé** alebo **Zeuxippa** (, ) môže byť v gréckej mytológii:
*dcéra sikyónskeho kráľa Lamedóna, pozri Zeuxippé (dcéra Lamedóna)
*manželka aténskeho kráľa Pandióna, pozri Zeuxippé (manželka Pandióna)
*dcéra Hippokoóna, manželka argejského kráľa Oiklea, pozri Zeuxippé (manželka Antifata) 
*dcéra riečneho boha Éridana, pozri Zeuxippé (dcéra Éridana)
Ubangi

**Ubangi** (po francúzsky: *Oubangui* v Konžskej republike a v Stredoafrickej republike a *Ubangi* v Konžskej demokratickej republike) je rieka strednej Afriky v povodí rieky Konga.

## Prietok
Mesačný priemerný prietok ( m³/s) zamerané v hydrologickej stanici v Bangui, priemer za 84 rokov (1911-1994):


Colors=
  id:lightgrey value:gray(0.8)
  id:darkgrey  value:gray(0.3)
  id:sfondo value:rgb(1,1,1)
  id:barra value:rgb(0.6,0.8,0.9)

ImageSize  = width:600 height:300
PlotArea   = left:40 bottom:40 top:20 right:20
DateFormat = x.y
Period     = from:0 till:10000
TimeAxis   = orientation:vertical
AlignBars  = justify
ScaleMajor = gridcolor:lightgrey increment:2000 start:0
ScaleMinor = gridcolor:lightgrey increment:1000 start:0
BackgroundColors = canvas:sfondo

BarData=
  bar:Jan text:Január
  bar:Fév text:Február
  bar:Mar text:Marec
  bar:Avr text:Apríl
  bar:Mai text:Máj
  bar:Jun text:Jún 
  bar:Jul text:Júl
  bar:Aoû text:August 
  bar:Sep text:Sept.
  bar:Oct text:Okt.
  bar:Nov text:Nov.
  bar:Déc text:Dec.

PlotData=
  color:barra width:30 align:left

  bar:Jan from:0 till: 2156
  bar:Fév from:0 till: 1218
  bar:Mar from:0 till: 930
  bar:Avr from:0 till: 1092
  bar:Mai from:0 till: 1724
  bar:Jun from:0 till: 2772
  bar:Jul from:0 till: 3962
  bar:Aoû from:0 till: 5840
  bar:Sep from:0 till: 7882
  bar:Oct from:0 till: 9115
  bar:Nov from:0 till: 8064
  bar:Déc from:0 till: 4344
  

PlotData=
  bar:Jan at: 2156 fontsize:S text: 2156 shift:(-10,5)
  bar:Fév at: 1218 fontsize:S text: 1218 shift:(-10,5)
  bar:Mar at: 930 fontsize:S text: 930 shift:(-10,5)
  bar:Avr at: 1092 fontsize:S text: 1092 shift:(-10,5)
  bar:Mai at: 1724 fontsize:S text: 1724 shift:(-10,5)
  bar:Jun at: 2772 fontsize:S text: 2772 shift:(-10,5)
  bar:Jul at: 3962 fontsize:S text: 3962 shift:(-10,5)
  bar:Aoû at: 5840 fontsize:S text: 5840 shift:(-10,5)
  bar:Sep at: 7882 fontsize:S text: 7882 shift:(-10,5)
  bar:Oct at: 9115 fontsize:S text: 9115 shift:(-10,5)
  bar:Nov at: 8064 fontsize:S text: 8064 shift:(-10,5)
  bar:Déc at: 4344 fontsize:S text: 4344 shift:(-10,5)
  


## Referencie


Kategória:Rieky v Kongu (Brazzaville)
Kategória:Rieky v Konžskej demokratickej republike
Kategória:Rieky v Stredoafrickej republike
Mont Ngaoui

**Mont Ngaoui** () je najvyšší vrchol Stredoafrickej republiky. Nachádza sa v pohorí Adamaoua, na hranici medzi Kamerunom a Stredoafrickou republikou. 

Kategória:Vrchy v Kamerune
Kategória:Vrchy v Stredoafrickej republike
Kategória:Tisícovky
Boilies

náhľad|Boilies
**Boilies** je špeciálna rybárska nástraha a návnada z vareného cesta a ďalších prísad, medzi ktoré môže patriť rybie mäso, mlieko, obilniny alebo zelenina. Často sa primiešavajú aj vajíčka ako spojivo. V priemyselných krmivách sú tiež obvykle primiešané aromatické látky, rôzne posilňujúce arómy a esencie. Boilies má vždy guľatý tvar, ktorý umožňuje jeho lepšie prijímanie rybami, najčastejšie kaprami. 

Vďaka svojej tvrdosti sa boilies na rozdiel od tradičných návnad (chlieb, pelety, atď.) tak rýchlo nerozpustí. V dnešnej dobe je to jedna z najpoužívanejších nástrah na kapry. Existuje veľké množstvo druhov, farieb aj veľkostí - od tzv. mikro boilies (najmenšie majú len 3 mm) až po veľké, 40 milimetrové, vhodné na veľké ryby.

Boilies možno ešte rozlíšiť na plávajúce (tzv. pop-ups) a normálne (klesajúce ku dnu). Plávajúce sa používajú prevažne tam, kde je bahno, tráva a podobné prostredie, v ktorom by ryby návnadu nenašli.

## Pôvod
Vznik boilies sa datuje do roku 1970, kedy dvaja britskí rybári Lenny Middleton a Kevin Maddocks hľadali spôsob, ako loviť kapry bez toho, aby boli nástrahy zjedené menšími, alebo úplne inými rybami. Vývoj návnady s veľkou tvrdosťou a veľkými rozmermi spôsobil, že ostatné ryby, ako pleskáč vysoký alebo lieň, mali s prijatím boilies problémy.

## Testovanie
Boilies sa testuje pomocou testerov alebo spolupracovníkov. Väčšinou si vezmú nové vzorky boilies a jednoducho na ne chytajú. Výsledky takého testovania však ovplyvňuje množstvo vplyvov, ako miesto, čas, počasie, alebo aj vlastnosti samotného testera. 

## Životnosť vo vode
Každý výrobca má radu boilies, ktorá je rýchlo rozpustná (rádovo desiatky minút) a radu, ktorá ma vydržať vo vode viac ako 48 hodín bez toho, aby sa úplne rozpustila. Rýchlo rozpustné boilies rýchlejšie uvoľňujú do vody svoje atraktanty a príchute a skôr prilákajú rybu. Menej rozpustné zasa nedokážu tak rýchlo rybu zaujať, na druhej strane však lepšie odolávajú útokom menších rýb, ktoré tvrdšiu a väčšiu nástrahu nedokážu prijať.

## Výroba boilies
Dnes poznáme na Slovensku a v Česku viac ako 20 komerčných výrobcov boilies. V Európe ich bude viac ako 100. Výrobcovia majú svoje tajné receptúry, ale v podstate používajú rovnaké prísady, ktoré sú dostupné na trhu každému. Cenovo sa boilies pohybuje v čase písania tejto správy (február, 2013), od 5€ do 24€ za kilogram. Zloženie a ďalšie podrobnosti o boilies je možné zistiť u samotných výrobcov. Katalóg, popis, diskusiu a fotogalériu pre všetky české a slovenské značky nájdete na stránke o boilies .

Ďalšou alternatívou je vlastná výroba. Recepty na vlastnú výrobu boilies sú dnes dávno známe. Nájdete ich na už spomenutých diskusných fórach, alebo v publikáciach od majiteľov komerčných značiek.

## Zdroj
* 

Kategória:Rybárstvo
Kovačica

**Kovačica** môže byť:
*obec (opština) v Srbsku, pozri Kovačica (obec)
*časť tejto obce, mesto, pozri Kovačica (mesto)
Kankrinit

**Kankrinit** je hexagonálny minerál patriaci do skupiny foidov, chemicky Na6Ca(CO3)(AlSiO4)6.2H2O. Je zriedkavý, zložením príbuzný nefelínu.

Po prvýkrát bol popísaný v roku 1839, z náleziska v ruskom pohorí Ural. Pomenovaný je podľa ruského ministra financií Georga Cancrina.

## Vlastnosti
Zriedkavo tvorí kryštály veľké niekoľko centimetrov. Obyčajne je jemnozrnný a celistvý, alebo vytvára stĺpcovité masy. Je bledo- až tmavožltý, svetlo-oranžový, alebo ružový až purpurový.

## Vznik
Je primárny minerál alkalických hornín, alebo produkt alterácie nefelínu.

## Výskyt
Kankrinit je hojný vo foidových syenitoch, v kontaktne metamorfovaných horninách a niektorých pegmatitoch.

## Lokality
Známy je napríklad z nefelinických syenitov vo Východných Karpatoch v rumunskom Banáte.

## Referencie

## Iné projekty

## Externé odkazy
* Kankrinit na www.mindat.org

Kategória:Foidy
Kategória:Tektosilikáty
Kategória:Hexagonálne minerály
Kategória:Minerály sodíka
Kategória:Minerály vápnika
Kategória:Minerály uhlíka
Kategória:Minerály kyslíka
Kategória:Minerály hliníka
Majstrovstvá sveta v hádzanej mužov 2001

**Majstrovstvá sveta v hádzanej mužov 2001** boli v poradí 17. Majstrovstvá sveta v hádzanej mužov, ktoré organizuje Medzinárodná hádzanárska federácia (IHF). Konali sa v deviatich francúzskych mestách: Albertville, Amnéville, Besançon, Dunkerque, Toulouse, Marseille, Montpellier, Nantes a Paríž v dňoch od 21. februára4. februára 2001, za účasti 24 tímov. Francúzsko hostilo mužské MS druhýkrát, predtým to bolo v roku 1970. Nováčikmi turnaja boli Grónsko a . Víťazom sa druhýkrát v histórii stalo . Zaujímavosťou je, že prvýkrát v histórii MS sa dostalo neeurópske družstvo do semifinále.

## Kvalifikácia

## Arény

## Výsledky
### Základné skupiny

#### Skupina A
Montpellier

#### Skupina B
Nantes

#### Skupina C
Besançon

#### Skupina D
Dunkerque

### Play-off
#### Osemfinále

#### Štvrťfinále

#### Semifinále

#### Stretnutie o 3. miesto

#### Finále

## Konečné poradie

## Zdroj
* MS 2001 na oficiálnej stránke IHF 
* MS 2001 na archívnej stránke todor66.com 

Kategória:Hádzaná v 2001
Kategória:Majstrovstvá sveta v hádzanej mužov
Hádzaná
Voľba prezidenta Českej republiky v roku 2013

**Voľba prezidenta Českej republiky v roku 2013** boli prvé priame voľby prezidenta Českej republiky. V prvom kole zvíťazil o 0,81% Miloš Zeman nad Karlom Schwarzenbergom. V druhom kole, ktoré sa konalo 25. a 26. januára 2013 zvíťazil o 9,61% Miloš Zeman.

## Prvé kolo
Prvé kolo volieb sa konalo 11. a 12. januára 2013. Volebná účasť bola 61,31%. Odovzdaných bolo 5 143 966 platných hlasov.
 
### Výsledky prvého kola
Oficiálne výsledky prvého kola podľa Českého štatistického úradu (kandidáti postupujúci do druhého kola sú zvýraznení)

## Druhé kolo
Druhé kolo volieb sa konalo 25. a 26. januára 2013. Volebná účasť bola 59,11% oprávnených voličov, celkový počet odovzdaných platných hlasov bol 4 958 576. Víťazom druhého kola sa stal Miloš Zeman, ktorý získal takmer o 500 tisíc hlasov viac než jeho protikandidát Karel Schwarzenberg.

### Výsledky druhého kola
Oficiálne výsledky druhého kola podľa Českého štatistického úradu (víťaz volieb je zvýraznený).

Prezidentská inaugurácia je naplánovaná na 8. marca 2013 počas spoločného zasadania Senátu a Poslaneckej snemovne. Nový prezident svoj sľub zloží vo Vladislavskej sále.

## Referencie

## Externé odkazy
*Oficiálny web Českého statistického úřadu

2013
Kategória:Voľby 2013
Kategória:2013 v Česku
Prešporské divadlo

náhľad|Prešporské divadlo hrá na Školskej 14

**Prešporské divadlo** je slovenské divadlo, ktoré vzniklo v roku 2003. Kladie rovnaký dôraz na činohernú, hudobnú, výtvarnú a pohybovo-tanečnú podobu svojich predstavení. Týmto spôsobom sú spracované všetky ich diela. Sú jedným z mála divadiel, pracujúcich v štýle spektakulárnych predstavení Roberta Wilsona.

Režisérom všetkých predstavení je Ivan Blahút, stály herecký súbor tvoria Judita Hansman, Elena Kolek Spaskov a Štefan Richtárech. V predstaveniach hosťuje mnoho hercov zo slovenských i zahraničných divadiel. 

Známe sú predstavenia *Tretia Farba Evy* (činoherná opera), "smutné" komédie *Konkurz*, *Dvere*, *Kríza*, klauniáda *Končerto dy komediánty* a predstavenie *Niečo málo o ženách*. Ako jediné divadlo v Európe získalo práva na dramatizáciu diela známeho brazílskeho spisovateľa Paula Coelha *Diabol a slečna Chantal* (Pokušenie).

## Referencie
* 

## Zdroj
* www.presporskedivadlo.sk

Prešporské divadlo
Prešporské divadlo
Sómapura Mahávihára

**Sómapura Mahávihára** (bengálsky: সোমপুর মহাবিহার) bol jeden z významných budhistických kláštorov Južnej Ázie. Jeho pozostatky sa nachádzajú neďaleko mesta Paharpur v severozápadnom Bangladéši, kde patrí medzi najdôležitejšie archeologické lokality. Od roku 1985 je zapísaný na zozname svetového dedičstva UNESCO.

Kláštor sa skladá z veľkého množstva stúp a vyhĺbených ciel pre mníchov. Bol postavený na prelome 8. a 9. storočia a niekoľko storočí sa tešil veľkej popularite. Postupne ho však začali mnísi opúšťať a na začiatku 13. storočia spustol úplne. Ruiny kláštora znovuobjavil až v 19. storočí Buchanon Hamilton. V roku 1919 bola oblasť vyhlásená za chránenú archeologickú lokalitou a v roku 1923 tu začali vykopávky.  

## Opis
Celá stavba zahŕňa 177 miestností, ktoré slúžili mníchom na ubytovanie a meditáciu. Cely spolu s priľahlými svätyňami tvorili jadro kláštora, ktorý pokrýva plochu až 27 akrov, čo z neho robí jeden z najrozľahlejších kláštorov na juh od Himaláji. Základová doska kláštor má rozmery 276 na 277 metrov.

Kláštor slúžil najmä pre vzdelávacie účely a mal kapacitu až 2 000 študentov, ktorí prichádzali aj zo vzdialenejších krajín ako bola Kórea, Mongolsko, Čína a Tibet.
Niekoľko storočí bol jedným z veľkých náboženských centier najmä budhizmu, avšak do istej  miery i hinduizmu a džinizmu. Podľa tradície tu prebýval i významný indický budhistický učenec Atíša, aby sa tu venoval prekladateľskej činnosti. 

V blízkom okolí, alebo priamo v kláštore bolo nájdené množstvo najrôznejších drobných i väčších predmetov ako sú mince, kamenné sochy, keramické pozostatky a pod.

## Referencie

## Literatúra
* 

## Iné projekty

## Externé odkazy
*Oficiálna stránka UNESCO
* Pharapurský klášter na webu archeologického oddělení bangladéšské vlády 
* Článek „Folk art, heritage and traditional professions“ na stránkách SOS-arsenic.net

## Zdroj

Kategória:Lokality Svetového dedičstva v Bangladéši
Kategória:Stavby v Bangladéši
Kategória:Budhizmus
Kategória:Staroveká India
Li-ťiang

**Li-ťiang** je mesto a mestská prefektúra v čínskej provincii Jün-nan. Je známe najmä pre svoju historickú časť, ktorej začiatky siahajú viac než 800 rokov do minulosti. Až do dnešných dní si mesto dokázalo zachovať pôvodnú štruktúru a stavby, ktoré priťahujú turistov z celého sveta. 

V roku 1997 bolo mesto zapísané na zoznam svetového dedičstva UNESCO.

## Iné projekty
 

## Externé odkazy
* Stránka UNESCO

## Zdroj

Kategória:Mestá v Číne
Kategória:Lokality Svetového dedičstva v Číne
Éllóra

**Éllóra** je archeologické nálezisko  v indickom štáte Maháráštra. Tvorí ju množstvo budhistických, hinduistických i džinistických stavieb, najmä kláštorov, stúp a skalných jaskýň. 

Od roku 1983 je súčasťou svetového dedičstva UNESCO. Necelých sto kilometrov od Éllóry sa nachádza Adžanta, ďalšia významná archeologická oblasť.

## Iné projekty

## Zdroj

Kategória:Lokality Svetového dedičstva v Indii
Kategória:Budhistické pútnické miesta
Kategória:Archeologické lokality v Indii
Kategória:Stavby v Maháraštre
Kategória:Geografia Maháraštry
Jaskyne na Elefante

**Jaskyne na Elefante** je sedem umelých jaskýň v Indii na ostrove Elefanta. Sú zasvätené Šivovi, jednému z predných hinduistických bohov. Nachádza sa tu veľké množstvo stredovekých kamenných rytín i sôch, väčšinou s vyobrazením niektorej z mnohých podôb Šivu. 

Sú vyhľadávanou turistickou oblasťou a pre svoju unikátnosť boli jaskyne v roku 1987 zapísané na zoznam svetového dedičstva UNESCO.

## Iné projekty

## Externé odkazy
* Oficiálan stránka UNESCO

## Zdroj

Kategória:Stavby v Indii
Kategória:Lokality Svetového dedičstva v Indii
Kategória:Hinduistické chrámy
Kategória:Geografia Maháraštry
Chrám Mahábódhi

**Chrám Mahábódhi** je buddhistický chrám v indickej Bódhgaji, kde mal podľa tradície Buddha Gautama dosiahnuť prebudenie. Bódhgaja sa nachádza v severoindickom štáte Bihár, 96 kilometrov od hlavného mesta Patny. Neďaleko chrámu smerom na západ sa nachádza Strom bódhi pod ktorým Buddha prebudenie dosiahol.

## Dejiny
Podľa tradície Buddha okolo roku 530 pred Kr. prišiel na breh rieky pri Bódhgaji, posadil sa pod pípalový strom (*Ficus religiosa*, neskôr známy ako strom osvietenia) a zariekol sa, že nevstane kým nedosiahne prebudenie. Prebudenie potom mal po niekoľkých dňoch skutočne dosiahnuť a potom sa rozhodol, že nasledujúcich niekoľko týždňov naďalej zostane v priľahlom háji, kde sa bude venovať meditácii.

Približne 250 rokov po týchto udalostiach navštívil Bódhgaju kráľ Ašóka a rozhodol sa, že tu postaví kláštor a svätyňu. Vďaka tomu je Ašóka tradične považovaný za zakladateľa chrámu Mahábódhi. S úpadkom budhizmu v Indii v období stredoveku upadá i Bódhgaja. Z väčšiny miestnych stavieb sa stali ruiny a celá oblasť sa stala do značnej miery zabudnutou. Obrat nastal na konci 19. storočia a najmä v priebehu 20. storočia, kedy bola celá oblasť zrekonštruovaná a opäť sa stala jedným z najnavštevovanejších budhistických pútnických miest budhistami i turistami.

Od roku 2002 je chrám zapísaný na zozname svetového dedičstva UNESCO.

## Iné projekty

## Externé odkazy
* Mahábódhi na Buddhist Channel
* Oficiálna stránka UNESCO

## Zdroj

Kategória:Stavby v Biháre
Kategória:Lokality Svetového dedičstva v Indii
Kategória:Budhistické chrámy v Indii
Soltáníje

**Soltáníje** () je bývalé hlavné mesto Ílchanátu. Nachádza sa zhruba 240 kilometrov severozápadne od Teheránu v iránskej provincii Zandžán. Dobre zachované mauzóleum mesta je jedným z vrcholných príkladov perzskej architektúry.

V roku 2005 bolo mesto zapísané na zoznam svetového dedičstva UNESCO.

## Iné projekty

## Externé odkazy
* Oficiálna stránka UNESCO

## Zdroj

Kategória:Mestá v Iráne
Kategória:Archeologické lokality v Iráne
Kategória:Lokality Svetového dedičstva v Iráne
Pasargadai

**Pasargadai** alebo **Pasargady** (klinopisne ; po novoperzsky پاسارگاد - Pásárgád; po grécky *Πασαργάδαι* - Pasargadai, po latinsky *Pasargadae*) bolo hlavné mesto starovekej Perzskej ríše a miesto posledného odpočinku jej zakladateľa Kýra II.

V roku 2004 bola archeologická lokalita zapísaná na zoznam svetového dedičstva UNESCO.

## Dejiny
Pozostatky Pasargadai, prvej metropoly achajmenovskej ríše, sa nachádzajú približne 43 km od Perzepolu v dnešnej iránskej provincii Fárs. Mesto bolo založené okolo roku 546 pred Kr.

Podľa nedávnych prieskumov bolo zistené, že mesto bolo postavené tak, aby odolalo silnému zemetraseniu. Najvýznamnejšou pamiatkou Pasargadai je hrobka Kýrosa II. Počas islamskej invázie do Iránu chceli arabské vojska hrobku zničiť. Správcovia, ktorí ju strážili, presvedčili Arabov, že ide o hrob matky kráľa Šalamúna. Arabi hrobku ušetrili, ozdobili veršami z Koránu a nazvali ju *Kabr-e mádar-e Solejmán*, teda "Hrobka matky kráľa Šalamúna" (**قبر مادر سلیمان**).

## Iné projekty

## Externé odkazy
* Oficiálna stránka UNESCO
* Pasargadae in: Encyclopaedia Iranica

## Zdroj

Kategória:Staroveké mestá
Kategória:Zaniknuté mestá v Iráne
Kategória:Bývalé hlavné mestá
Kategória:Archeologické lokality v Iráne
Kategória:Lokality Svetového dedičstva v Iráne
Kategória:Perzia